Heý roͤselechter munt
Heý roͤselechter munt·
wanne wilt erfrischen mich·
mirst ellú froͤid vnkunt·
sol ich langer miden dich·
besser were mir ein sterben·
danne lebende verderben·
ich trag in aller stunt·
leid nach dir verborgenlich|

Ich bin noch vnuerzagt·
an dem můt min rǒberin·
niemer tag mich betagt·
in gedenk ze gůte din·
in weis wanne dinú guͤte·
mir min breites vngemuͤte·
welle machen ver iagt·
vnd verkeren sorgen pin·

MIr wer noch helfe gůt·
der tůn wolde helfe mir·
dest wâr ein selig gůt·
verdirb ich das kvmt von dir·
von der not ein guͤtlich lachen·
mag mich loͤsen selker sachen·
wer mich so ist behůt·
wol min vngsvnde gir·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse